CELEX: 32020R1819
Language: hu
Date: 2020-12-02 00:00:00
Title: A Bizottság (EU) 2020/1819 rendelete (2020. december 2.) az 1333/2008/EK európai parlamenti és tanácsi rendelet II. mellékletének a lazachelyettesítőkben használt színezékek tekintetében történő módosításáról (EGT-vonatkozású szöveg)

2020.12.3.   
               
               
                  HU
               
               
                  Az Európai Unió Hivatalos Lapja
               
               
                  L 406/26
               
            
         A BIZOTTSÁG (EU) 2020/1819 RENDELETE
         (2020. december 2.)
         az 1333/2008/EK európai parlamenti és tanácsi rendelet II. mellékletének a lazachelyettesítőkben használt színezékek tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
         mivel:
         
                     (1)
                  
                  
                     Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
                  
               
                     (2)
                  
                  
                     A jegyzék naprakésszé tétele – az 1331/2008/EK európai parlamenti és tanácsi rendelet (2) 3. cikkének (1) bekezdésben említett egységes eljárás révén – vagy a Bizottság kezdeményezésére, vagy kérelemre történhet.
                  
               
                     (3)
                  
                  
                     A 232/2012/EU bizottsági rendelettel módosított 1333/2008/EK rendelet (3) II. melléklete értelmében a Sunset Yellow FCF/Narancssárga S (E 110) és a Ponceau 4R, Kosnilvörös A (E 124) színezék jelenleg élelmiszer-adalékanyagként engedélyezett a 09.2 „Feldolgozott hal és halászati termékek, ideértve a rákféléket és puhatestűeket is” élelmiszer-kategóriában, mindkettő legfeljebb 200 mg/kg mennyiségben, kizárólag a Theragra chalcogramma és a Pollachius virens fajhoz tartozó halakból készült lazachelyettesítőkben való felhasználásra. 2014. július 15-én és 2009. szeptember 23-án az Európai Élelmiszerbiztonsági Hatóság (a továbbiakban: Hatóság) szakvéleményeket adott ki, amelyekben a Sunset Yellow FCF/Narancssárga S (E 110) (4) megengedhető napi bevitelét 4 mg/testtömegkilogramm/nap értékben, a Ponceau 4R, Kosnilvörös A (E 124) (5) megengedhető napi bevitelét pedig 0,7 mg/testtömegkilogramm/nap értékben állapította meg. 2014. július 15-i és 2015. április 21-i véleményében (6) a Hatóság arra a következtetésre jutott, hogy az említett adalékanyagokra vonatkozó expozíciós becslések egyike sem haladta meg a népességcsoportra vonatkozó megengedhető napi beviteli értéket.
                  
               
                     (4)
                  
                  
                     2019. február 4-én kérelmet nyújtottak be a 09.2 „Feldolgozott hal és halászati termékek, ideértve a rákféléket és puhatestűeket is” élelmiszer-kategóriába tartozó Sunset Yellow FCF/Narancssárga S (E 110) és Ponceau 4R, Kosnilvörös A (E 124) felhasználási feltételeinek módosítása iránt, ezeknek az anyagoknak a Clupea harengus fajhoz tartozó halakból készült lazachelyettesítőkben való használatának engedélyezése céljából. A kérelem a jelenlegi 200 mg/kg-os felső határértet írja elő, azonban egyértelművé teszi, hogy a tényleges felhasználási szintek mindkét anyag esetében jóval alacsonyabbak, a felső határérték egy-két tizede között mozognak. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (5)
                  
                  
                     A Sunset Yellow FCF/Narancssárga S (E 110) és a Ponceau 4R, Kosnilvörös A (E 124) színezékként alkalmazva biztosítja a Clupea harengus fajhoz tartozó halakból készült lazachelyettesítők kívánt stabil színárnyalatát, javítja érzékszervi tulajdonságaikat, és tetszetősebbé teszi megjelenésüket.
                  
               
                     (6)
                  
                  
                     Az 1331/2008/EK rendelet 3. cikke (2) bekezdésének megfelelően a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó aktualizálásnak valószínűsíthetően nincs az emberi egészségre gyakorolt hatása.
                  
               
                     (7)
                  
                  
                     A Sunset Yellow FCF/Narancssárga S (E 110) és a Ponceau 4R, Kosnilvörös A (E 124) használata számos élelmiszerben engedélyezett. A Hatóság által elvégzett legutóbbi, a (3) preambulumbekezdésben említett expozíciós értékelések megerősítették, hogy a teljes expozíció jóval a megengedhető napi bevitel alatt van, még a legkonzervatívabb szabályozási felső határértékek forgatókönyve szerint is. A Theragra chalcogrammából és a Pollachius virensből készült lazachelyettesítők esetében engedélyezett felhasználások szerepeltek az említett expozíciós értékelésekben. Mivel a Clupea harengusból készült lazachelyettesítőket a Theragra chalcogrammából és a Pollachius virensből készült lazachelyettesítők alternatívájaként szolgálnak, a lazachelyettesítők fogyasztása nem változhat jelentősen a fogyasztók szempontjából. Továbbá a Sunset Yellow FCF/Narancssárga S (E 110) és a Ponceau 4R, Kosnilvörös A (E 124) felhasználási szintjei, amelyek a Clupea harengusból készült lazachelyettesítőkben a kívánt hatás eléréséhez szükségesek, lényegesen alacsonyabbak az engedélyezett maximális szinteknél. Ezért nem várható, hogy a javasolt felhasználás jelentős hatással lesz a fogyasztók ezen élelmiszer-adalékanyagoknak való általános kitettségére, amely ezért az megengedhető napi bevitel alatt marad.
                  
               
                     (8)
                  
                  
                     A 09.2 „Feldolgozott hal és halászati termékek, ideértve a rákféléket és puhatestűeket is” élelmiszer-kategóriában a II. csoportra, a III. csoportra és a likopinra (E 160d) vonatkozó bejegyzések jelenleg csak a „lazachelyettesítőkre” vonatkoznak. E kifejezés tekintetében az egyértelműség és jogbiztonság érdekében az említett bejegyzések szövegét módosítani kell és jelezni kell, hogy az engedélyezett felhasználás a Theragra chalcogramma, a Pollachius virens vagy a Clupea harengus fajhoz tartozó halakból készült lazachelyettesítőkre vonatkozik.
                  
               
                     (9)
                  
                  
                     Ezért helyénvaló az 1333/2008/EK rendelet II. mellékletének E. részében a 09.2 „Feldolgozott hal és halászati termékek, ideértve a rákféléket és puhatestűeket is” élelmiszer-kategória módosítása a Sunset Yellow FCF/Narancssárga S (E 110) és a Ponceau 4R, Kosnilvörös A (E 124) színezékeknek a Clupea harengus fajhoz tartozó halakból készült lazachelyettesítőkben való felhasználásának engedélyezése céljából, valamint a II. csoportra, a III. csoportra és a likopinra (E 160d) vonatkozó bejegyzésekben felsorolni azon halfajokat, amelyekből „lazachelyettesítők” készülhetnek.
                  
               
                     (10)
                  
                  
                     Az 1333/2008/EK rendelet II. mellékletét ezért ennek megfelelően módosítani kell.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1333/2008/EK rendelet II. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 16. o.
         
         
            (2)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
         
            (3)  A Bizottság 232/2012/EU rendelete (2012. március 16.) az 1333/2008/EK európai parlamenti és tanácsi rendelet II. mellékletének a Quinoline Yellow (E 104), a Sunset Yellow FCF/Orange Yellow S (E 110) és a Ponceau 4R, Cochineal Red A (E 124) HL L 78., 2012.3.17., 1. o. felhasználási feltételei és felhasználási mennyiségei tekintetében történő módosításáról
         
            (4)  EFSA Journal 2014;12(7):3765.
         
            (5)  EFSA Journal 2009; 7(11):1328.
         
            (6)  EFSA Journal 2015;13(4):4073.
      
      
         
            MELLÉKLET
            Az 1333/2008/EK rendelet II. mellékletének E. része a 09.2. élelmiszer-kategória („Feldolgozott hal és halászati termékek, ideértve a rákféléket és puhatestűeket is”) tekintetében a következőképpen módosul:
            
                        1.
                     
                     
                        A II. és III. csoportra vonatkozó bejegyzések helyébe a következő szöveg lép:
                        
                                     
                                 
                                 
                                    „II. csoport
                                 
                                 
                                    Színezékek quantum satis mennyiségben
                                 
                                 
                                    
                                       quantum satis
                                    
                                 
                                 
                                     
                                 
                                 
                                    kizárólag: surimi és hasonló termékek, valamint Theragra chalcogrammából, Pollachius virensből és Clupea harengusból készült lazachelyettesítők
                                 
                              
                                     
                                 
                                 
                                    III. csoport
                                 
                                 
                                    Színezékek együttes felső határértékkel
                                 
                                 
                                    500
                                 
                                 
                                    (84)
                                 
                                 
                                    kizárólag: surimi és hasonló termékek, valamint Theragra chalcogrammából, Pollachius virensből és Clupea harengusból készült lazachelyettesítők”
                                 
                              
                  
                        2.
                     
                     
                        A „Sunset Yellow FCF/Narancssárga S (E 110)” bejegyzés helyébe a következő szöveg lép:
                        
                                     
                                 
                                 
                                    „E 110
                                 
                                 
                                    Sunset Yellow FCF/Narancssárga S
                                 
                                 
                                    200
                                 
                                 
                                    (63)
                                 
                                 
                                    kizárólag: Theragra chalcogrammából, Pollachius virensből és Clupea harengusból készült lazachelyettesítők”
                                 
                              
                  
                        3.
                     
                     
                        A „Ponceau 4R, Kosnilvörös A (E 124)” bejegyzés helyébe a következő szöveg lép:
                        
                                     
                                 
                                 
                                    „E 124
                                 
                                 
                                    Ponceau 4R, Kosnilvörös A
                                 
                                 
                                    200
                                 
                                 
                                    (63)
                                 
                                 
                                    kizárólag: Theragra chalcogrammából, Pollachius virensből és Clupea harengusból készült lazachelyettesítők”
                                 
                              
                  
                        4.
                     
                     
                        A likopinra (E 160d) vonatkozó első bejegyzés helyébe a következő szöveg lép:
                        
                                     
                                 
                                 
                                    „160d
                                 
                                 
                                    Likopin
                                 
                                 
                                    10
                                 
                                 
                                     
                                 
                                 
                                    kizárólag: Theragra chalcogrammából, Pollachius virensből és Clupea harengusból készült lazachelyettesítők”